আকস্মিকই করুণাময় গোস্বামী চলে গেলেন। তাঁর পরিকল্পনা ছিল তিনি সংস্কৃতির নানা বিষয় নিয়ে আরো কাজ করবেন। বিশেষ করে রবীন্দ্রনাথের গান নানা আধ্যাত্মিক অনুষঙ্গ সত্ত্বেও কীভাবে জীবনে প্রাসঙ্গিক হয়ে উঠেছে দৈনন্দিনতার সুখ ও দুঃখ নিয়ে, সে-প্রসঙ্গে লিখবেন। তাঁর মৃত্যু সেজন্য গভীর পরিতাপের। আমরা বৃহৎ ভাবনার ও জিজ্ঞাসার একটি গ্রন্থ পেলাম না। এমন একটি গ্রন্থের অভাব ছিল আমাদের প্রবন্ধ সাহিত্যে।